ג'יילן מקדניאלס

ג'יילן מקדניאלס (באנגלית: Jalen McDaniels; נולד ב-31 בינואר 1998) הוא כדורסלן אמריקאי המשחק בעמדות הפאוור פורוורד והסנטר בטורונטו ראפטורס. אחיו, ג'יידן, גם הוא כדורסלן.

קריירה
מקדניאלס נולד בסיאטל והחל לשחק כדורסל עבור אוניברסיטת המדינה של סן דייגו. הוא נרשם לדראפט 2018 ב-NBA, אך לבסוף התחרט והתמודד בדראפט 2019, בו נבחר על ידי שארלוט הורנטס בבחירה ה-52.

ב-10 באוקטובר 2019 חתם על חוזה עם שארלוט הורנטס, שהפך לאחר מכן לחוזה דו כיווני עם גרינסבורו סווארם, שלוחתה של ההורנטס בליגת הפיתוח של ה-NBA. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק שתי נקודות וריבאונד. בעונת 2019/2020 העמיד ממוצעים של 5.6 נקודות, 4.1 ריבאונדים ו-0.8 אסיסטים ב-18.3 דקות למשחק ב-16 משחקים בהם שיחק. בעונת 2020/2021 העמיד ממוצעים של 7.4 נקודות, 3.6 ריבאונדים ו-1.1 אסיסטים ב-19.2 דקות למשחק ב-47 משחקים בהם שיחק. בעונת 2021/2022 העמיד ממוצעים של 6.2 נקודות, 3.1 ריבאונדים ו-1.1 אסיסטים ב-16.3 דקות למשחק ב-55 משחקים בהם שיחק.

ב-9 בפברואר 2023 הועבר בטרייד משותף עם ארבע קבוצות לפילדלפיה 76'. ב-11 בפברואר ערך הופעת בכורה בקבוצה ורשם חמש נקודות וחמישה ריבאונדים בניצחון 101–98 על ברוקלין נטס.

ב-10 ביולי 2023 חתם בטורונטו ראפטורס.

קישורים חיצוניים

הערות שוליים

כדורסלנים אמריקאים
כדורסלני אוניברסיטת המדינה של סן דייגו
בחירות דראפט של שארלוט הורנטס
כדורסלני שארלוט הורנטס
כדורסלני גרינסבורו סווארם
כדורסלני פילדלפיה 76'
כדורסלני טורונטו ראפטורס
אמריקאים שנולדו ב-1998